Школа и место: ОШ „Коста Абрашевић''

Име и презиме катихете/вероучитеља: Наташа Томић

Разред: 7.

Наставна тема: Богопознање

Наставна јединица: Бог је један, али није сам (5.)

Тип часа: обрада

Циљ часа**:**

- Објаснити ученицима да нам Христос открива Бога као Свету Тројицу.

**Оперативни задаци часа:**

**образовано васпитне методе:** Ученици треба да схвате смисао речи да је Бог један али у исто време и Тројица. Ко су Личности Св.Тројице?

**Oчекивани исходи часа:**

Моћи да препозна да нам Христос открива Бога као љубавну заједницу три личности

**Облик рада:** Индивидуални, фронтални

**Наставне методе:** Дијалошка, демонстративна, разговор

**Наставна средства:** Свето Писмо, иконе, фотографије, PowerPoint презентација, лаптоп,

пројектор, асоцијација

**Место извођења наставе:** Учионица

**Kључни појмови планирани за обраду на часу:**

**Појам Опис појма**

Света Тројица Заједница Бога Оца, Сина и Светога Духа.

**Kоришћени извори сазнања и стручна литература:**

**Извори**:

Свето Писмо, Јеванђеље за децу , Библија за децу, Православни буквар

|  |  |
| --- | --- |
| Уводни део (5-10 мин.) | Уписивање часа.  Молитва Господња.  Упознавање ученика са темом.  Провера знања ученика стечено на претходним часовима |
| *Централни део (25-35 мин.*  **У кога верују хришћани?**  Бог је Света Тројица: Бог Отац, Бог Син, и Бог Дух Свети. То нису три Бога, него само један, јер Три Божанске Личности имају једну исту суштину (природу).  Ми људи исто имамо једну природу (човечанску) али бесконачно много личности.  У Име тога јединога Бога се ми крштавамо. Ту своју веру у једнога Бога Оца и Сина и Духа Светога ми исповедамо сваки пут када ставимо на себе знак часнога Крста. Када се крстимо, ми саставимо три прста десне руке да назначимо да је нераздељива Тројица - један Бог.  **Символ вере**  **Молитва Оченаш**- На почетку Оченаша ми исповедамо Свету Тројицу - Оца који је на небесима, Сина који је свето Име Његово, и Царство Његово, светога Духа.  **Сведочанства о Богу као Светој Тројици** - Свето Писмо Старог и Новог Завета, код Светих Отаца, као и у Светој Литургији.  Још у Староме Завету, када је одлучио да створи првог човека Адама, Бог Отац рекао: „Хајде да створимо човека по слици и прилици својој“. Он није рекао: „Хајде да сам створим“, него је рекао „Хајде да створимо“  – дакле, употребљен је глагол створити у множини што значи да се небески Отац обраћао тада Сину своме и Духу Светом који су такође са Оцем учествовали у стварању човека  (Пост 1, 26)  Наравно, најснажнија су сведочанства самога Господа Исуса Христа, Који на више места говори о Себи као Сину Божјем, о Оцу Своме и Светоме Духу. У часу Христовог крштења у реци Јордану, Свети Јован Крститељ је могао да чује глас Бога Оца, а и да увиди силазак Бога Светога Духа са отворених небеса, у виду голуба;  Преображење на Тавору - апостоли Петар, Јаков и Јован имали су прилику да на Таворској гори, приликом Преображења Христовог, чују глас Бога Оца и да се нађу у светлосном присуству Светога Духа који је тада био са Христом.  Бог Отац даје сваку иницијативу (благовољење), Син извршава Очеву вољу која је и Његова (оваплоћује се), а Дух Свети садејствује тј. сарађује.  Дух Свети је увек присутан уз Христа јер Христос значи Помазаник тј. онај који је помазан Духом Светим. Они су неодвојиви  Бог је љубав- слободна љубавна заједница Три конкретне Личности. Само Личностима можемо да се молимо. Не можемо да се молимо нечему апстрактном, општем тј. нешто што не видимо (божанској природи)  Као и код људи . Можемо да питамо неку конкретну личност Перу, Мику,Лазу... да нам да књигу, али не можемо да питамо њихову природу да нам да нпр. књигу.  **Молитвени завршетак часа: Богородице Дево** | |